Source: http://www.editie.ro/articole/sport/dolj/scm-craiova-viseaza-la-semifinalele-ligii-nationale.html
Timestamp: 2018-01-20 04:43:32+00:00

Document:
SCM Craiova visează la semifinalele Ligii Naţionale » Ediţie Specială
SCM Craiova visează la semifinalele Ligii Naţionale
Formaţia SCM Craiova a terminat sezonul regulat cu o victorie de moral, 28-27, în faţa echipei aflate pe locul 3, Corona Braşov. În play-off, gruparea din Bănie va da piept cu HCM Roman
Flaviu Dincă	,23 aprilie 2015,00:04	nr. afisari:1283
SCM Craiova a învins-o, marţi seara, pe Corona Braşov cu scorul de 28-27 (19-16), pe teren propriu, într-o partidă din etapa a 26-a, ultima a sezonului regulat al Ligii Naţionale feminine de handbal. Meciul era fără miză, întrucât ambele echipe îşi cunoşteau locurile în ierarhia finală. Pe primul loc a încheiat HCM Baia Mare. Trupa lui Tone Tiselj a încheiat cele 26 de etape cu un punct în faţa echipei CSM Bucureşti. Gruparea din Capitală a pierdut patru puncte în afara terenului, pentru că n-a avut ecusoanele antrenorilor Mette Klit în meciul cu SCM Craiova la meciul din etapa a 4-a. CSM a renunţat la memorialul de la TAS şi cele două îşi păstrează punctele actuale.
Revenind la jocul din Polivalenta craioveană, pentru echipa gazdă au marcat Bianca Tiron - 10 goluri, Cătălina Cioaric - 6, Ana-Maria Tănăsie - 5, Mădălina Zamfirescu - 3, Cynthia Tomescu - 2, Andreea Ianaşi - 1, Ana-Maria Apipie - 1.
După acest rezultat, SCM Craiova a terminat pe locul 4 şi va întâlni echipa de pe locul 5, HCM Roman, în prima etapă a play-off-ului. Dacă vor trece mai departe, în semifinale, ar putea întâlni campioana en-titre, HCM Baia Mare.
În play-off, meciuri programate pe 2, 6 şi, eventual, 8 mai, vor avea loc confruntările HCM Baia Mare - CSM Ploieşti, CSM Bucureşti - Dunărea Brăila, Corona Braşov - HC Zalău şi SCM Craiova - HCM Roman, cu formaţiile mai slab clasate gazde în prima partidă.
Şi în turneul play-out, lupta pentru supravieţuire se anunţă mai mult decât interesantă. Cele şase echipe vor pleca la luptă cu punctele acumulate în meciurile directe. Între locul 1 şi prima formaţie sub linie diferenţa este de numai patru puncte. Clasamentul înaintea turneului play-out se prezintă astfel: 1. Deva - 20p, 2. Slobozia - 18p, 3. Vâlcea - 17p, 4. Cluj - 16p, 5. Constanţa - 16p, 6. Tg. Mureş - 0p.
În cupele europene, prin Cupa României
Pe lângă lupta din play-off, SCM Craiova este angrenată şi în Final Four-ul Cupei României. Sâmbătă va întâlni pe CSM Bucureşti în semifinale, iar pentru a se califica în cupele europene ar trebui să câştige finala mică, unde ar putea să înfrunte pe Neptun Constanţa. Final Four-ul Cupei României se va desfăşura în acest weekend în Sala Sporturilor “Lascăr Pană” din Baia Mare.
HC Zalău — HCM Râmnicu Vâlcea 34-25 (15-12)
CSM Unirea Slobozia — HCM Roman 25-29 (12-17)
CSM Ploieşti — Universitatea Neptun Constanţa 30-25 (15-13)
SCM Craiova — ASC Corona 2010 Braşov 28-27 (19-16)
SC Mureşul Tg. Mureş — CSM Cetate Devatrans 24-31 (11-14)
U Alexandrion Cluj — HCM Baia Mare 27-38 (11-18)
HC Dunărea Brăila — CSM Bucureşti 24-36 (15-16)

References: CSM 
 CSM 
 CSM 
 CSM 
 CSM 

CSM 

CSM 
 CSM 
 CSM